CELEX: 62010CJ0319
Language: mt
Date: 2011-11-10
Title: Sentenza tal-Qorti tal-Ġustizzja (ir-Raba' Awla) tal-10 ta' Novembru 2011.#X (C-319/10) vs Inspecteur van de Belastingsdienst / Y u X BV (C-320/10) vs Inspecteur van de Belastingdienst P.#Talbiet għal deċiżjoni preliminari: Rechtbank Haarlem - il-Pajjizi l-Baxxi.#Tariffa Doganali Komuni - Nomenklatura Magħquda - Klassifikazzjoni tariffarja - Laħam tat-tiġieġ dissussat, iffriżat u mmellaħ - Validità u interpretazzjoni tar-Regolamenti (KE) Nru 535/94, Nru 1832/2002, Nru 1871/2003, Nru 2344/2003 u Nru 1810/2004 - Nota addizzjonali 7 għall-Kapitolu 2 tan-Nomenklatura Magħquda - Deċiżjoni tal-Korp ta' Riżoluzzjoni ta' Tilwim tad-WTO - Effetti legali.#Każijiet Magħquda C-319/10 u C-320/10.

Sentenza tal-Qorti tal-Ġustizzja (Ir-Raba’ Awla) tal-10 ta’ Novembru 2011 – X vs Inspecteur van de Belastingdienst/Y u X BV
            vs Inspecteur van de Belastingdienst P
      (Kawżi magħquda C-319/10 u C-320/10)
      “Tariffa Doganali Komuni – Nomenklatura Magħquda – Klassifikazzjoni tariffarja – Laħam tat-tiġieġ iddissussat, iffriżat u mmellaħ – Validità u interpretazzjoni tar-Regolamenti (KE) Nru 535/94, Nru 1832/2002, Nru 1871/2003, Nru 2344/2003 u Nru 1810/2004
         – Nota addizzjonali 7 għall-Kapitolu 2 tan-Nomenklatura Magħquda – Deċiżjoni tal-Korp ta’ Riżoluzzjoni ta’ Tilwim tad-WTO – Effetti legali”
      
      
      1.                     Ftehim internazzjonali - Organizzazzjoni Dinjija tal-Kummerċ - Ġurisdizzjoni tal-Qorti tal-Ġustizzja - Interpretazzjoni u
            evalwazzjoni tal-validità tal-atti tal-istituzzjonijiet tal-Unjoni fid-dawl tal-ftehim tad-WTO - Esklużjoni - Eċċezzjonijiet
            - Att intiż li jiżgura l-eżekuzzjoni ta’ obbligu partikolari assunt fil-kuntest tad-WTO - Riferiment espliċitu għal dispożizzjonijiet
            preċiżi tal-imsemmija ftehim (ara l-punt 35)
      2.                     Ftehim internazzjonali - Ftehim li jistabbilixxi l-Organizzazzjoni Dinjija tal-Kummerċ - Deċiżjoni tal-Korp ta’ Riżoluzzjoni
            ta’ Tilwim tad-WTO li tikkonstata in-nuqqas ta’ osservanza tar-regoli materjali tal-imsemmija ftehim - Impossibbiltà li jiġu
            invokati l-imsemmijin ftehim jew l-imsemmija deċiżjoni sabiex tiġi kkontestata l-legalità ta’ att tal-Unjoni (ara l-punti
            36, 37)
      3.                     Tariffa Doganali Komuni - Intestaturi tariffarji - Noti ta’ Spjega għan-Nomenklatura Magħquda - Nota addizzjonali 7 tal-Kapitolu 2
            li tikkonċerna l-intestatura 0210 - Laħam u ġewwieni li jittiekel, immellaħ jew fis-salmura - Interpretazzjoni tal-imsemmija
            nota fid-dawl ta’ deċiżjoni tal-Korp ta’ Riżoluzzjoni ta’ Tilwim tad-Organizzazzjoni Dinjija tal-Kummerċ fuq l‑interpretazzjoni
            tal-kelma “immellaħ” - Kundizzjonijiet (Regolament tal‑Kunsill Nru 2658/87, Anness I; Regolament tal-Kummissjoni Nru 1810/2004)
            (ara l-punti 40-42, 44)
      4.                     Tariffa Doganali Komuni - Intestaturi tariffarji - Noti ta’ Spjega għan-Nomenklatura Magħquda - Nota addizzjonali 7 tal-Kapitolu
            2 li jikkonċerna l-intestatura 0210 - Laħam u ġewwieni li jittiekel, immellaħ jew fis-salmura - Interpretazzjoni u evalwazzjoni
            tal-validità tal-imsemmija nota fid-dawl ta’ deċiżjoni tal-Korp ta’ Riżoluzzjoni ta’ Tilwim tad-Organizzazzjoni Dinjija tal-Kummerċ
            fuq l-interpretazzjoni tal-kelma “immellaħ” - Deċiżjoni sussegwenti għad-dikjarazzjonijiet ta’ tqegħid f’ċirkulazzjoni libera
            tal-merkanzija kkonċernata - Esklużjoni (Regolament tal-Kunsill Nru 2658/87, Anness I; Regolament tal-Kummissjoni Nru 1810/2004)
            (ara l-punt 51 u d-dispożittiv 1)
      5.                     Tariffa Doganali Komuni - Intestaturi tariffarji - Laħam u ġewwieni li jittiekel immellaħ - Klassifikazzjoni taħt l-intestatura
            0210 tan‑Nomenklatura Magħquda - Kundizzjonijiet - Laħam li ġie mmellaħ bil‑għan ta’ bidla fin-natura tiegħu, irrispettivament
            mill-kontenut ta’ melħ ta’ inqas minn 1.2 % - Kundizzjoni mhux prevista mil-leġiżlazzjoni applikabbli - Esklużjoni (Regolament
            tal-Kunsill Nru 2658/87, Anness I; Regolament tal-Kummissjoni Nru 1810/2004) (ara l-punti 54-60)
      Suġġett 
      
         
               Talba għal deċiżjoni preliminari - Rechtbank Haarlem - Interpretazzjoni u validità tar-Regolament tal-Kummissjoni (KE) Nru 535/94,
                  tad-9 ta’ Marzu 1994, li jemenda l‑Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa
                  u l-istatistika u dwar it-Tariffa Doganali Komuni (ĠU L 68, p. 15), tar-Regolament tal-Kummissjoni (KE) Nru 1832/2002, tal-1
                  ta’ Awwissu 2002, li jemenda l-Anness I tar Regolament tal Kunsill (KEE) Nru 2658/87 dwar in-nomenklatura tat-tariffa u l-istatistika
                  u dwar it-Tariffa Doganali Komuni (ĠU L 290, p. 1), tar-Regolament tal-Kummissjoni (KE) Nru 1871/2003, tat-23 ta’ Ottubru
                  2003, li jemenda l-Anness I li jinsab mar-Regolament tal‑Kunsill (KEE) Nru 2658/87 dwar in-nomenklatura tat-tariffa u tal-istatistika
                  u dwar it-Tariffa Doganali Komuni (ĠU Edizzjoni Speċjali bil Malti, Kapitolu 2, Vol. 13, p. 493) u tar-Regolament tal-Kummissjoni
                  (KE) Nru 2344/2003, tat-30 ta’ Diċembru 2003, li jemenda l-Anness I tar Regolament tal-Kunsill (KEE) Nru 2658/87 dwar in nomenklatura
                  tat-tariffi u l-istatisika u dwar it-Tariffa Dognanali Komuni (ĠU Edizzjoni Speċjali bil-Malti, Kapitolu 2, Vol. 15, p. 231)
                  - Biċċiet tat tiġieġ, iddissussati, iffriżati u mmellħa - Klassifikazzjoni tariffarja.
               
            Dispożittiv
      F’ċirkustanzi bħal dawk inkwistjoni fil-kawża prinċipali, li fihom id‑dikjarazzjonijiet doganali għat-tqegħid f’ċirkulazzjoni
         libera ġew magħmula qabel is-27 ta’ Settembru 2005, la huwa possibbli li tiġi invokata d-deċiżjoni tal‑Korp ta’ Riżoluzzjoni
         ta’ Tilwim tal-Organizzazzjoni Dinjija tal-Kummerċ (WTO), tas-27 ta’ Settembru 2005, li tadotta rapport tal-Korp tal-Appell
         tad-WTO (WT/DS269/AB/R, WT/DS286/AB/R) u żewġ rapporti tal-Grupp Speċjali tad‑WTO (WT/DS269/R u WT/DS286/R), kif emendati
         bir-rapport tal-Korp tal‑Appell, fil‑kuntest tal-interpretazzjoni tan-nota addizzjonali 7 tal-Kapitolu 2 tan-Nomenklatura
         Maqgħuda, stabbilita fir-Regolament tal-Kummissjoni (KE) Nru 1810/2004, tas-7 ta’ Settembru 2004, biex jemenda l-Anness I
         tar-Regolament tal-Kunsill (KEE) Nru 2658/87, tat-23 ta’ Lulju 1987, dwar it-tariffa u n-nomenklatura statistika u dwar it-Tariffa
         Doganali Komuni ta’ Dwana, u lanqas fil-kuntest tal-evalwazzjoni tal-validità ta’ din in-nota addizzjonali.